དགེ་བཤེས་མ་ཐོན་རྗེས་ག་རེ་གནང་དགོས་དྲིས་པར་ཁོང་གིས།ད་ལྟའི་བར་དགེ་བཤེས་མ་ཐོན་ཟིན་པ་༢༦ཡོད་པ་རེད།དགེ་བཤེས་མ་ཐོན་རྗེས་གསང་སྔགས་སློབ་སྦྱོང་བྱེད་དགོས་རེད་ཟེར་བའི་སྐད་ཆ་དེ་རང་བཞིན་གྱིས་བསླེབས་ཡོང་གི་ཡོད་རེད།དེའི་འགན་འཁུར་མཁན་གཙོ་བོ་དེ་བཙུན་མའི་ལས་འཆར་ཁང་རེད།དེ་སྔོན་ལྕམ་རིན་ཆེན་མཁའ་འགྲོ་ལགས་ནས་ཡར་༧གོང་ས་མཆོག་ལ་སྙན་གསན་ཞུས་ཏེ་གསང་སྔགས་སློབ་སྦྱོང་བྱོས་ཞེས་བཀའ་གནང་བ་ལྟར།ད་ལྟ་ཐོན་ཟིན་པའི་དགེ་བཤེས་མ་༢༦གིས་སྒྲོལ་མ་གླིང་དུ་གསང་སྔགས་སྦྱོང་བཞིན་པ་རེད།ཁོང་ཚོར་རྒྱུད་སྟོད་དུ་འདུལ་བ་བྱེ་བྲག་གི་དཔེ་འཁྲིད་གནང་གི་ཡོད་པ་རེད།རྗེས་མ་ལོ་གསར་ཡས་མས་ཤིག་ལ་ཁོང་ཚོས་གསང་སྔགས་བལྟས་ཚར་འགྲོ་བ་རེད།དེ་དུས་ཁོང་ཚོར་རྒྱུགས་སྤྲོད་ཅིག་དང་གསང་སྔགས་ཀྱི་ལག་འཁྱེར་ཞིག་འཐོབ་ཐུབ་པའི་འཆར་གཞི་དང་རེ་བ་ཞིག་རྒྱག་གི་ཡོད་ལ།ང་ཚོས་ད་ལྟ་ནས་རྒྱུད་སྟོད་ལ་ཁོང་ཚོར་ལག་འཁྱེར་ཞིག་སྤྲོད་རོགས་ཞེས་ཞུས་བཞག་ཡོད།གལ་སྲིད་རྒྱུད་སྟོད་ནས་འགྲིག་གི་རེད་གསུང་པ་ཡིན་ན།ཆོས་ཕྱོགས་ནས་བཙུན་མ་ཚོར་གསང་སྔགས་ཀྱི་ལག་འཁྱེར་ཞིག་དང་དགེ་བཤེས་མའི་ལག་འཁྱེར་བཅས་ཡོངས་སུ་རྫོགས་པ་འཐོབ་ཀྱི་ཡོད།ཅེས་བརྗོད་བྱུང་།